CELEX: 62012TN0404
Language: sk
Date: 2012-09-12 00:00:00
Title: Vec T-404/12: Žaloba podaná 12. septembra 2012 — Toshiba Corporation/Komisia

10.11.2012   
            
            
               SK
            
            
               Úradný vestník Európskej únie
            
            
               C 343/19
            
         Žaloba podaná 12. septembra 2012 — Toshiba Corporation/Komisia
   (Vec T-404/12)
   2012/C 343/32
   Jazyk konania: angličtina
   
      Účastníci konania
   
   
      Žalobca: Toshiba Corporation (Tokio, Japonsko) (v zastúpení: J. MacLennan, solicitor, A. Schulz a S. Sakellariou, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie z 27. júna 2012 vo veci COMP/39.966 — Rozvádzače izolované plynom — pokuty,
            
         
               —
            
            
               subsidiárne znížil pokutu, ako uzná Všeobecný súd za potrebné, a v každom prípade
            
         
               —
            
            
               nariadil náhradu trov konania žalobcu.
            
         
      Dôvody a hlavné tvrdenia
   
   Na podporu žaloby uvádza žalobca päť dôvodov.
   
               1.
            
            
               Prvý žalobný dôvod, v ktorom uvádza, že Komisia porušila zásadu riadnej správy vecí verejných a zásadu proporcionality tým, že predčasne prijala rozhodnutie z 27. júna 2012 vo veci COMP/39.966 — Rozvádzače izolované plynom — pokuty predtým, než Európsky súdny dvor vydal rozsudok vo veci C-498/11 P Toshiba Corporation/Európska komisia.
            
         
               2.
            
            
               Druhý žalobný dôvod, v ktorom uvádza, že Komisia porušila jeho právo na obhajobu tým, že nevydala oznámenie o výhradách pred prijatím rozhodnutia z 27. júna 2012 vo veci COMP/39.966 — Rozvádzače izolované plynom — pokuty a že v zhrnutí skutkového stavu sa nezaoberala významnou okolnosťou, akou je výpočet pokuty uloženej v uvedenom rozhodnutí.
            
         
               3.
            
            
               Tretí žalobný dôvod, v ktorom uvádza, že Komisia porušila zásadu rovnosti zaobchádzania tým, že zachádzala odlišne so žalobcom a európskymi výrobcami rozvádzačov izolovaných plynom, keď žalobcovu pokutu založila na východiskovej sume TM T&D a nie na obrate žalobcu.
            
         
               4.
            
            
               Štvrtý žalobný dôvod, v ktorom uvádza, že Komisia neuviedla dostatočné odôvodnenie pri stanovení východiskovej sumy TM T&D.
            
         
               5.
            
            
               Piaty žalobný dôvod, v ktorom uvádza, že Komisia porušila zásadu rovnosti zaobchádzania tým, že nerozlišovala v úrovni zodpovednosti žalobcu a európskych výrobcov rozvádzačov izolovaných plynom.